705 
Den 16de Mai 1868 blev et Exemplar fanget i Hald Sø ved 
Viborg og bragt levende til Adj. Feddersen. Endvidere er 
den ifølge Forf.s Optegnelser fanget eller skudt ved Ods- 
herred Strand (Januar 1866), ved Ærø (Juni 1868), ved Hals 
i Limfjorden (samme Tid) og ved Skallerup Klit i Jylland 
(Vinteren 1857—58). Den 8de Oktob. 1869 saae Assessor 
Svendsen en Flok Suler paa omtrent 200 Stkr. ligge svøm- 
mende påa Skagens Rev. Han skød 4 af dem og sendte 
Fencker de to. I samme Maaned iagttog Fencker et gam- 
melt Individ imellem Sæby og Læsø. I Oktbr. 1874 saae 
Cand. mag. G. Winther 3 Exemplarer i Aarhus Bugt, efter 
at det den foregaaende Dag havde blæst en meget haard 
Storm af N. O.og N. I Nov. 1873 blev et gammelt Individ 
fanget af Fiskere i Viksø Bugten. Exemplaret blev tilsendt 
Apoth. Benzon fra Dr. Heiberg, der endvidere hår meddelt 
Udg., at et ungt Individ blev fanget ved Vestervig den 10de 
Okt. 1874. I Slutningen af Januar 1876 blev en gammel 
udfarvet Han fanget levende af en Dreng, som saae den sid- 
dende påa en Eng i Nærheden af Silkeborg (Baagø). Et 
lignende Tilfælde fandt Sted den iste Oktober 1867, da en 
gammel, helt udfarvet Hun fandtes sovende paa en Mark i 
Vendsyssel med Hovedet lagt ind under den ene Vinge; en 
Dreng, der bemærkede den, listede sig til, greb den og bragte 
den levende til Hofjægermester Skeel paa Birkelse, der sendte 
den til Fischer. "Henimod Slutningen af Sept. 1872 modtog 
Fischer et ungt Individ, der i forkommen Tilstand var fanget 
paa Holmslands Klit ved Ringkjøbing. I Norge træffes Sulen 
især under Sildefisket om Vinteren og Foraaret langs hele 
Vestkysten... Om Sommeren opholder den sig hist og her 
ved Kysten, dog kun enkeltvis og uden at yngle. Nord for 
Polarcirkelen forekommer den sparsommere paa Halvøen, og i 
Landets Indre træffes kun nu og da et forvildet Individ. I Sverrig 
var den tidligere almindeligere om Vinteren end nutildags, 
da den kun sjeldent indfinder sig ved Bohuslehns Kyst. Ved 
Østersøkysten træffes den aldrig. Paa Havet omkring Fær- 
